**Áldozatpolitika, áldozatvédelem**

* az áldozat szerepére először a tettesorientált pozitivista iskola irányította a figyelmet. Enrico Ferri volt az, aki elsőként szorgalmazta a bűncselekménnyel okozott kár megtérítését vagy valamilyen reparációt az áldozta számára.
* az áldozatok érdekeinek védelmére, a helyreállító igazságszolgáltatás iránti igény csak a 20. század közepétől erősödött fel, konkrétan a II. világháborút követően; (addig az állam úgy gondolta, hogy a ő képviseli a társadalom érdekeit, beleértve az áldozatokét is)
* legfontosabb mű: ***Hans von Hentig*** 1948-ban megjelent munkája: A bűnöző és áldozata c. mű. Ez indította el a viktimológiát mint önálló tudományterületet.

**Viktimológia:** az áldozatok tudományos igényű tanulmányozása. Több irányzata létezik:

* **általános viktimológia:** az emberi szenvedést okozó valamennyi tényezővel foglalkozik, így a társadalom valamennyi áldoztával. Így például a természeti katasztrófák áldozataival éppúgy, mint a munkahelyi és közlekedési balesetek áldozataival és persze a bűncselekmények áldozataival is.
* **kriminálviktimológia:** a bűncselekmények áldozataival foglalkozik (von Hentig nyomán). Így az áldozatok bcs-ben játszott szerepével, jogaival, ill. azzal, hogy milyen gondoskodás illeti meg őket.
* **resztoratív szemlélet**: ’60-as évektől; ráirányult a figyelem a bcss-nyel okozott kár megtérítésének problémájára.
* **modern viktimológia**: a hatalommal való visszaélés és az emberi jogok megsértésének áldozatait vizsgálja.

**Áldozati jogok védelme nemzetközi dokumentumokban például:**

1985. ENSZ deklaráció: „A bűncselekmények és a hatalommal való visszaélés áldozataival kapcsolatos igazságszolgáltatás alapelveiről” E szerint: az **áldozatok** olyan személyek, akik egyénileg vagy kollektíven sérelmet szenvedtek- beleértve a fizikai és mentális sérülést, érzelmi szenvedést, gazdasági veszteséget vagy alapvető jogaik lényeges csorbítását is - a tagállamok hatályos büntető törvényeit sértő tevékenység vagy mulasztás, illetve a hatalommal való visszaélés révén. Áldozat alatt értendők a családtagok és eltartott személyek és azok is, akik azért szenvedtek sérelmet, mert beavatkoztak annak érdekében, hogy segítsék az áldozatot, vagy azért, hogy megelőzzék az áldozattá válást.

1987. A kínzás és más kegyetlen, embertelen vagy megalázó büntetések vagy bánásmódok elleni egyezmény (MO. is kihirdette)

Az Európai Áldozatvédő Fórum (mai neve: Victim Support Europe) **egyszerűbb definíciója**: áldozat az, akinek jogsértő magatartással vagy cselekedettel testi, lelki sérülést vagy anyagi kárt okoztak.

Európai Parlament és a Tanács irányelve a bcs-ek áldozatainak jogaira, támogatására és védelmére vonatkozó minimumszabályok megállapításáról, ebben az áldozat fogalma (2. cikk a.) pont):

* olyan természetes személy, aki közvetlenül bűncselekmény következtében sérelmet szenvedett, ideértve a fizikai, szellemi vagy érzelmi sérülést, vagy gazdasági hátrányt;
* a közvetlenül bűncselekmény következtében életét vesztett személy családtagjai, akik e személy elhalálozása következtében sérelmet szenvedtek

A ***viktimológia kutatási területei:***

* a bűnözés és az egyes bűncselekmények áldozatorientált elemzése
* az áldozati személyiségjellemzők és típusok
* az áldozat viselkedése a bűncselekmény előtt, alatt és után
* az áldozat és az elkövető kapcsolata
* az áldozat büntetőeljárásbeli közreműködése, jogi helyzete
* a bűncselekménnyel okozott sérelem jóvátételének módjai a büntető igazságszolgáltatásban és azon kívül
* a bűnözéstől való félelem
* az áldozatoknak nyújtandó segítség formái, az áldozatvédő szervezetek tevékenysége
* a fokozottan veszélyeztetett személyek köre és az áldozattá válás, beleértve a másodlagos és ismétlődő viktimizáció megelőzésének módjai

***Elsődleges viktimizáció***: akinek a sérelmére a bcs-t elkövetik, áldozattá válik.

***Másodlagos viktimizáció***: a bcs áldozata a büntető igazságszolgáltatás és a társadalom részéről további „bántalmazást” szenved el. Pl.: a sértettet többször is kihallgatják, többször kell elmondania ugyanazt a szenvedést, negatív életeseményt, ezáltal újra és újra átéli a bcs-t és traumatizálódik.

***Ismétlődő viktimizáció***: ugyanazon sértett sérelmére, meghatározott idő alatt egynél több bcs-t követnek el. A viktimizáció előrejelzése lehet további viktimizációnak, előrejelezheti további bcs-ek veszélyét.

**Áldozatvédelem eszközei**:

* törvényi szabályok (Be., Áldozatvédelmi törvény, Gyermekbarát ig.szolg.)
* áldozatsegítő szolgálatok
* figyelemfelhívó kampányok, tájékoztatások
* hatóságok attitűdje, odafigyelése a nemkívánt helyzetek, találkozások kiküszöbölésére
* környezet támogató attitűdje
* kárenyhítés (vagyoni, nem vagyoni)
* mediáció

***A nemi erőszak mítoszok társadalmi funkciói:***

* az erőszak elhallgatása, tagadása vagy igazolása
* az elhallgatásnak, tagadásnak énvédő funkciója van: azért tesszük, mert ez a fajta trauma nagyon fáj. Fáj átérezni más szenvedését, ill. fáj átélni saját „lúzerségünket”.

Ez egyébként a viktimizációs trauma paradoxona: vesztessé válni szégyenteljes, ezért erről hallgatni kell. Ez viszont meggátolja a trauma feldolgozását.

* a fájdalom-elkerülő mítosz növeli a biztonságérzetet és erősíti az igazságos világba vetett naiv hitet. Ugyanakkor meggátolja az áldozattá válás felszínre kerülését, az áldozatok gyógyulását, valamint a bűnmegelőzési lépések kidolgozását.

***Nemzetközi kutatás:***

Az FRA (European Union Agency for Fundamental Rights) tizenöt, nőkkel szembeni, nemi alapú erőszakkal foglalkozó 2012. évi, 42.000 (tagállamon­ként átlagosan 1.500) nővel készített interjún alapuló felmérésének adatai szerint az interjút megelőző 12 hónapban az EU-ban élő 18-74 év közötti nők 2%-a vált szexuális erőszak áldozatává. 15 éves kora után minden huszadik nő vált nemi erőszak áldozatává. Ez az adat ráadásul csak a fizikai kényszerítés vagy bántalmazás eseteire vonat­kozik, így megállapítható, hogy az EU-ban élő nők több mint 5%-a szenved el nemi erő­szakot a 15. életévét követően. Továbbá, a megkérdezett nők mintegy 12%-a számolt be 15 éves kora előtt felnőttől elszenvedett valamilyen típusú szexuális visszaélésről. Az országok közötti összehasonlításból némiképp meglepő módon az derül ki, hogy a bármilyen szexu­ális vagy fizikai bántalmazást 15 éves korukat követően elszenvedett nők aránya hazánkban 28%, amely valamelyest alacsonyabb az uniós átlagnál (33%). A magas viktimizációs ará­nyok ellenére a szexuális erőszakos bűncselekmények esetében igen ***alacsony a feljelentési arány***, azaz más bűncselekményekhez képest kiemelkedően ***magas a látencia***.

Az első átfogó hazai látencia-kutatás eredményei szerint az erőszakos közösülések mindössze tizedében tesznek feljelentést (Korinek, 1988). Korinek László tíz évvel később megismételte kutatását, amelynek eredményei a korábban megállapítottnál jóval szerényebb, mintegy 50%-os látenciára engedtek következtetni. Virág György és Kó József saját kutatásuk alapján ennél jelentősen nagyobbra, mintegy huszonnégyszeresre becsülik a látenciát a szexuális erőszak vonatkozásában.

Az ***elítélési arány*** is alacsony a nemi erőszakos ügyekben, amely elsősorban a bizonyítás nehézségeire vezethető vissza.

Az ügyek egy része egyáltalán nem is jelenik meg a statisztikában, mert a rendőrségen gyakran lebeszélik a sértetteket a feljelentés megté­teléről.

A büntetőeljárás megszűnésének egyéb okai között általában az elévülés, a „nem ál­lapítható meg az elkövető kiléte”, valamint a „nem állapítható meg, hogy a bűncselekményt az elkövető követte el” kitételek szerepelnek.

**Vizsgán előforduló kérdés**: Me too kampánnyal kapcsolatos gondolatok, vélemények (arra vagyunk kíváncsiak, hogy a szexuális erőszakkal kapcsolatos anyag ismeretében mit gondol a hallgató a me too mozgalomról, milyen pozitív vagy esetleg negatív hatásai lehetnek akár egyéni, akár társadalmi szinten)

**Ajánlott irodalom:**

Parti Katalin – Szabó Judit – Virág György: A média azt üzente...Szexuális erôszakkal kapcsolatos ismeretek, vélemények és attitûdök vizsgálata egy médiakampány kapcsán

link: <https://mediakutato.hu/cikk/2016_02_nyar/01_a_media_uzenete.pdf>

Virág György: Miért erőszakolják meg a férfiak a nőket? Gondolatok és elméletek a szexuális erőszakról(In: Kriminológiai Tanulmányok 50. kötet, 2013, 225–244. o.)

link: <https://www.okri.hu/images/stories/KT/kt50_2013_sec.pdf>